Diari Oficial de la Generalitat Valenciana


Sumari del DOGV 8014, del 04-04-2017 (2017/2729)

Notificació de la sentència dictada en el judici verbal número 933/2014.
------------------------------------------------------------------------

### Dades del document

Número de DOGV
:   8014

Data del DOGV
:   04-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/2729


Organisme emissor
:   Jutjat de Primera Instància Número 6 de Paterna

Tipus de document
:   Edicte

Notificació de la sentència dictada en el judici verbal número 933/2014. [2017/2729]  
Procediment: judici verbal 000933/2014-1.  
Sobre: altres verbals.  
Descripció de la peça: -  
Procediment origen: número -  
Demandant: Mª Jesús Civera Orero.  
Procurador/a: -  
Demandats: Mioara Slabutu i Daniel Gilca.  
Procurador/a: -  
María Macías Sánchez, lletrada de l'Administració de justícia del Jutjat de Primera Instància número 6 de Paterna, faig saber que en el procés civil, seguit en aquest jutjat amb el número 000933/2014 a instàncies de M.ª Jesús Civera Orero contra Mioara Slabutu i Daniel Gilga, s'ha disposat la notificació de la sentència als demandats en parador ignorat, Mioara Slabutu i Daniel Gilca. Tot seguit s'insereix la resolució esmentada:  
  
«Procediment: assumpte civil 000933/2014.  
Sentència número 10/2015  
Jutgessa que la dicta: Gema Sánchez Pina.  
Lloc: Paterna.  
Data: 28 de gener de 2015.  
Part demandant: M.ª Jesús Civera Orero.  
Part demandada: Mioara Slabutu i Daniel Gilca.  
Objecte del judici: reclamació d'una quantitat.  
Antecedents de fet  
Primer. M.ª Jesús Civera Orero va interposar demanda de judici verbal contra Daniel Gilca i Mioara Slabutu, en reclamació de l'import de 760 euros, que corresponen a dues mensualitats de renda, que es va ampliar posteriorment a la suma total de 1.140 euros, que corresponen a la renda dels mesos de novembre i desembre de 2014 i gener de 2015.  
Segon. Atés que li va correspondre per torn a aquest jutjat l'11 de novembre de 2014, mitjançant un decret de data 16 de desembre de 2014, es va admetre a tràmit la demanda interposada i es van citar les parts per a la celebració de la vista que ha tingut lloc en el dia de hui, en què la part actora s'ha ratificat en el seu escrit de demanda i ha proposat com a prova documental, que ha resultat admesa. Els demandats han reconegut que deuen a l'actora les quantitats que els estaven sent-hi reclamades en concepte de rendes degudes. Tot seguit, les actuacions han quedat pendents del dictat d'aquesta sentència.  
Fonaments de dret  
Primer. Dels documents aportats amb la demanda es desprén que, en data 1 de setembre de 2014, M.ª Jesús Civera Orero, com a arrendadora, i Daniel Gilca i Mioara Slabutu, com a arrendataris, ara demandats en aquest litigi, havien de pagar mensualment la suma de 380 euros, renda que havia de ser abonada el dia 10 de cada mes, mitjançant el pagament en efectiu a la part arrendadora.  
Ha quedat acreditat finalment, davant del reconeixement exprés dels arrendataris, que la renda corresponent als mesos de novembre i desembre de 2014, així com la corresponent al mes de gener de 2015, es troben pendents de pagament. La quantitat total deguda per aquest concepte fa la suma de 1.140 euros (380 ?/mes).  
  
La prova que ha sigut practicada en l'acte del judici, que consisteix en documental i el reconeixement exprés dels fets per part dels demandats, s'estima prova suficient per a acreditar la realitat dels fets objecte de la pretensió, la qual no sestà desvirtuada per altres mitjans probatoris, per la qual cosa la demanda interposada s'haurà d'estimar.  
  
Segon. Quant als interessos, i d'acord amb el que disposa l'article 1108 del Codi Civil en relació amb l'article 1100 del mateix cos legal, seran els legals, que es reportaran des de la data de la interposició de la demanda.  
Tercer. De conformitat amb l'article 394.1 de la Llei d'enjudiciament civil, impose les costes al demandat.  
Dispositiva  
Estime la demanda formulada per M.ª Jesús Civera Orero contra Mioara Slabutu i Daniel Gilca, i, en conseqüència, condemne els demandats a pagar la suma de mil cent quaranta euros (1.140 ?), més els interessos legals corresponents, que es produiran des de la data de la interposició de la demanda.  
Imposen les costes a la part demandada.  
Notifiqueu aquesta resolució a les parts.  
Contra aquesta resolució no es pot interposar posteriorment un recurs (art. 455 LEC).  
Aquesta és la meua sentència, que pronuncie, mane i firme.  
Publicació. La sentència anterior va ser donada, llegida i publicada pel jutge o la jutgessa que la va dictar, mentre celebrava audiència pública el mateix dia de la data, de la qual cosa jo, la secretària judicial, done fe. Paterna, 28 de gener de 2015.»  
  
I perquè valga de notificació a la persona indicada anteriorment, expedisc aquest edicte perquè es publique en el Diari Oficial de la Generalitat Valenciana.  
  
Paterna, 16 de gener de 2017.- La lletrada de l'Administració de justícia: María Macías Sánchez.